open-index/open-wikipedia-markdown huggingface dataset:
Hans Engnestangen

**Hans Engnestangen** (født 28. mars 1908 på Brandbu, død 9. mai 2003 på Brandbu) var en norsk skøyteløper. Gjennom det meste av 1930-tallet var han en av verdens beste sprintere. Han representerte Hamar IL i de mest meritterte årene.

## Skøytekarriere
Engnestangen tilhørte sammen med Ivar Ballangrud og Michael Staksrud den såkalte Hadelandstrioen. Som ung var han en del av arbeideridrettsbevegelsen, og 19 år gammel vant han både 500 og 1&nbsp;500&nbsp;m i vinterspartakiaden på Bislett. Han ble også norsk arbeideridrettsmester tre år på rad. I 1931 flytta han til Hamar, der han bodde hos og trente under Peter Sinnerud, og han representerte seinere Hamar Idrettslag.

Han vant 8 distanseseire på 500 og 1&nbsp;500&nbsp;m i internasjonale mesterskap, og i 1933 ble han også verdensmester sammenlagt – hans eneste internasjonale tittel. Mellom 1931 og 1938 ble han seks ganger blant de seks beste i EM og VM. Ofte valgte han imidlertid å trekke seg fra 10&nbsp;000 m, tross god plassering etter tre løp. Han ble to ganger norsk mester (1937 og 1938). Han fikk Morgenbladets gullmedalje for sine meritter i 1938.

Engnestangen deltok i to OL, men uten suksess. I Lake Placid i 1932 mestra han ikke den spesielle kvartettstarten, og fikk en fjerdeplass i finaleheatet som beste plassering. Foran OL i Garmisch-Partenkirchen var han stor favoritt på 500&nbsp;m. Men den sprø isen på Rießersee passa dårlig for Engnestangens kraftige skyv, og han falt. På 1&nbsp;500&nbsp;m fikk han en 8.-plass.

## Under krigen
Hans Engnestangen var blant de få skøyteløperne som ikke deltok i idrettsboikotten under okkupasjonen. Vinteren 1942 deltok han ikke bare i stevner i Norge, men også i landskampen Tyskland–Norge i Klagenfurt. I juli 1942 var han idrettsinstruktør på et 3-ukers lagførerkurs i Alta for om lag 60 gutte-elever i alderen 14-18 år (unghirden) og alle elevene ble hentet fra NSUFs egne rekker. Den 12. januar 1944 ble det publisert i Åndalsnes avis et innlegg av Hans Engnestangen med tittelen: *Hvorfor jeg er medlem av NS*.

Han ble under landssvikoppgjøret dømt til 2 års tvangsarbeid.

## Meritter
Mellom 1933 og 1938 satte han tre ganger verdensrekord på 500&nbsp;m og en gang på 1&nbsp;500&nbsp;m i Davos. Tidene 41,8 (5. februar 1938) og 2.13,8 (29. januar 1939) ble stående inntil de ble sletta av russiske løpere på Medeobanen i januar 1952.

Liste over verdensrekordnoteringer gjort av Hans Engnestangen.

## Personlige rekorder

## Referanser




## Litteratur
* 
* 

## Eksterne lenker
* 
* 
* Om Hans Engnestangen på Norges Skøyteforbunds hjemmesider 
* Innslag fra *[[Norge Rundt]]* : «3. Gran på Hadeland: 80-årig skøyteløper» fra sendinga den 3. mars 1989.
Trygve Lundgreen

**Trygve Lundgreen** (født 9. april 1888 i daværende Kristiania, død 1. juni 1947) var en norsk skøyteløper og representerte Kristiania Skøiteklub.

I verdensmesterskapene i 1909, 1911 og 1912 ble han henholdsvis nr 9, nr. 5 og nr. 3. Lundgreen var best på de lange distansene, og opplevde flere ganger å ta plassen bak klubbkameraten Oscar Mathisen på 5&nbsp;000&nbsp;m og 10&nbsp;000&nbsp;m.

## Personlige rekorder

## Meritter
### Norgesrekorder i hurtigløp på skøyter
Liste over norgesrekordnoteringer gjort av Trygve Lundgreen.

### Internasjonale mesterskap i hurtigløp på skøyter
Allround-VM på skøyter deltatt fire VM.
:* Kristiania GF 1909, Trondhjem 1911, Kristiania GF 1912 og i Kristiania F 1914.
::* Beste resultat 3.-plass sammenlagt etter plassiffer i Kristiania 1912.

EM på skøyter deltatt i ett EM.
:* Hamar 1911.
::* Beste resultat 6.-plass sammenlagt etter plassiffer i Hamar 1911.

## Etter skøytekarrieren
Etter sin aktive skøytekarriere jobbet han som skorsteinsfeier. Under den andre verdenskrigen var han med å distribuere den illegale avisen *[[London-Nytt]]*. Dette førte til at han tidlighøsten 1943 ble arrestert sammen med en funksjonær fra *[[Aftenposten]]*. Etter behandling på Victoria terrasse av to norske gestapofolk, ble han videresendt til Bretvedt. Skadene Lundgreen fikk i fangenskap og avhør var av den art at han ble overflyttet til *[[Oslo fengsel|Bayr'n]]* i Åkebergveien. Der ble han så utskrevet med hjelp av medfange Dr. Gordon Johnsen. Lundgreen gjenopptok virksomheten med distribueringen av *London-Nytt* igjen, men igjen gikk det galt og han havnet i fangenskap på ny. Denne gangen var behandlingen ennå verre og han mistet bevisstheten og deretter bla han kastet inn i en celle for tre døgn uten mat og drikke. Etter dette gjestet han Møllergata 19, Festningen og Grini. Han var stadig truet med skytning, om han ikke angav sine medarbeidere, men noe angiveri ble det ikke. Lundgreen slapp ut fra Grini ved kapitulasjonen.

## Referanser




## Litteratur
* 

## Eksterne lenker
* 
*  Trygve Lundgreen på www.ISU.html.infostradasports.com
* 
*  Trygve Lundgreen på The-Sports.org (noen resultater)
Neverwinter Nights

***Neverwinter Nights*** (*NWN*) er et rollespill til PC og Macintosh utviklet av kanadiske BioWare, som ble gitt ut sommeren 2002. Spillet foregår i tredjeperson, og det inneholder både en lang enspillerdel og store muligheter for internett-basert spilling. *Neverwinter Nights* bruker Dungeons & Dragons-systemet.

Underveis blir mange valgfrie side-oppdrag også gjort tilgjengelige. De aller fleste handlinger blir tilfeldig bestemt fra terningkast. En terning bestemmer blant annet skadene spillerne får. Tre utvidelsespakker er gitt ut til *Neverwinter Nights*: *Shadows of Undrentide* i juni 2003, *Hordes of the Underdark* i desember 2003 og *Kingmaker* i november 2004. Alle introduserer en utvidet historie til enspillerdelen, samt nye elementer til den internettbaserte.

Som i brettspillet Dungeons & Dragons er det første en spiller må gjøre er å opprette en ny karakter. Spillet inneholder et sett med ferdige figurer, ellers kan spilleren velge opprette en helt ny karakter fra bunnen av. Spilleren må blant annet velge mellom kjønn, rase, styrke og intelligens, spesialiserte evner som kalles ferdigheter og prestasjoner, utseende i spillet og navn. Man kan blant annet velge mellom en friluftsmann eller en healer.

Spilleren får blant annet i oppgave å beseire en kraftig kult, samle inn fire objekter som kreves for å stoppe utbruddet av en pest, og motarbeide et angrep mot byen Neverwinter - som ligger langs kysten av Faerûn. De første og siste oppgavene i kampanjen omhandler stort sett byen Neverwinter, men en del oppgaver krever også at spilleren våger seg rundt i det omkringliggende landskapet og reiser nordover til byen Luskan.

## Eksterne lenker
*
Volvo 480

**Volvo 480** ES/Turbo var en liten liten sportcoupé, som ble produsert av Volvo og ble presentert på bilutstillingen i Genève i 1985. 

Volvo 480 ble utviklet for å dele plattform med Volvo 440 og Volvo 460. Modellene ble utviklet av Volvos nederlandske selskap NedCar og ble produsert ved fabrikken i Born, som ligger utenfor Eindhoven i Nederland. Volvo 480 var den første Volvoen med fremhjulsdrift og ble produsert i 80&nbsp;500 eksemplarer i perioden 1986&ndash;1995. Ca. 3&nbsp;300 biler ble solgt i Nederland og Sverige. Det største markedet var Storbritannia hvor 22&nbsp;000 biler ble solgt. Andre store markeder var Tyskland, Italia og Frankrike.

De ulike utgavene som ble produsert var Volvo 480 S, ES, Turbo, GT, «Collection» og «Celebration». 

## Eksterne lenker
* 
* Volvo 480 Club Europe
Drina

**Drina** er en elv i Serbia og Bosnia-Hercegovina, med kilder i Montenegro og Albania. 

Drina er 346 km lang. Den starter ved den bosniske grensen til Montenegro, der elvene Tara og Piva flyter sammen. Den flyter derfra gjennom Bosnia-Hercegovina, før den blir grenseelv mellom Bosnia og Serbia. Nordøst for Bijeljina i Bosnia flyter den sammen med Sava.

Forfatteren Ivo Andrić (1892–1975) fikk Nobels Litteraturpris i 1961 for sitt hovedverk *[[Broen over Drina]]*. Boka strekker seg fra 1561 til 1914 og viser hvordan historiens gang influerer folk og levesett i Višegrad, en liten by noen mil øst for Sarajevo.

Elven var tidligere kjent for sin skjønnhet, men er de senere år blitt rammet av forsøpling.

## Referanser


## Eksterne lenker
*
Volvo 850

**Volvo 850** er en bilmodell som ble produsert av Volvo Personvagnar i perioden 1991–1997. Sedanutgaven ble introdusert i 1991, stasjonsvognen ble introdusert i 1993. Volvo stilte opp med 850 i British Touring Car Championship (BTCC) som en del av lanseringen. Alle motorene var femsylindrede rekkemotorer. Bensinmotorene var tilgjengelig med slagvolum fra 2,0 til 2,5 liter, med og uten turbo. Ytelsene varierte fra 126 hk til 250 hk i 850R-versjonen. 850 ble levert med forhjulstrekk og med firehjulsdrift som tilleggsutstyr.

Valgmuligheten i girkasser bestod av to fullsynkronisert 5-trinns manuell (M56 L og M56 H) og en firetrinns automatkasse. 850 R med manuell girkasse ble levert med differensialbrems (M59)

## Historikk
* 1991: Lansering av 850 sedan, GL, GLE, motor 2&nbsp;435 cm³, 10 ventiler, 144hk, 195 Nm. Motorkode B5252F
* 1992: Lansering av 850 sedan, S, SE,GL og GLE, motor 2&nbsp;435 cm³, 10 ventiler, 144 HK, 195 Nm. Motorkode B5252S (FS).
* 1993: Lansering av 850 sedan GLT. Motor 2&nbsp;435 cm³, 20 ventiler, 170 HK, 220 Nm. Motorkode B5254F. Introduksjon av 850 stasjonsvogn, og ny toppmodell, T-5, motor 2&nbsp;319 cm³, 20 ventiler, 226 HK, 310 Nm. Motorkode B5234FT og B5234T
* 1994: «Ansiktsløftning». Ny front og baklykter. Ny motor 1&nbsp;984 cm³, 10 ventiler, 126 hk, 170 Nm. Motorkode B5202F.
* 1995: Lansering av 850 T-5R, motor 2&nbsp;319 cm³, 20 ventiler, 240 Hk, 330 Nm. Motorkode B5234T5.
* 1996: Lansering av en ny toppmodell, 850 R, motor 2&nbsp;319 cm³, 20 ventiler, 250 Hk, 350 Nm. Motorkode B5234T4.
* 1997: Lansering av 850 AWD. motor 2&nbsp;435 cm³, 20 ventiler, 193 hk, 270 Nm. Motorkode B5254T.
* 1998: Erstattet av S70, C70, V70

## Eksterne lenker
* 
* Dinside.no: Volvo 850 – sikker som banken
Martin Sæterhaug

**Martin Sæterhaug** (født 13. august 1882, død 23. august 1961) var en norsk skøyteløper og syklist. Han representerte Trondhjems Skøiteklub og Trondhjems Velocipedklub, og var en av Norges beste skøyteløpere mellom 1905 og 1920. Sæterhaug var medlem av en stor familie, som teller skøyteløpere på toppnivå over to generasjoner.

Han ble norgesmester i 1908 og 1914, og var i alt 9 ganger nr. 2 eller nr. 3. I verdensmesterskapet i Davos i 1908 ble han nr. 2 etter Oscar Mathisen, og i Trondheim i 1911 ble han nr. 2 etter Nikolaj Strunnikov. Han har ellers en tredjeplass, en fjerdeplass og en femteplass fra VM. I EM har han en tredjeplass, to fjerdeplasser og en femteplass.

Som syklist deltok han i sommer-OL for Norge i 1912 i Stockholm i landeveisritt individuelt og lag.

## Personlige rekorder

## Litteratur
* 

## Referanser


## Eksterne lenker
* 
;Skøyter
Harald Strøm

**Harald Aleksander Strøm** (født 14. oktober 1897 i Horten, død 25. desember 1977 samme sted) var en norsk skøyteløper og fotballspiller.

## Karriere
### Skøyteløper
Som skøyteløper representerte Strøm Hortens Skøiteklub (1913/14–1922/23 og 1924/25) og Kristiania Skøiteklub/Oslo Skøiteklub (1923/24 og 1925/26–1931/32). Han vant nasjonal berømmelse også som skøyteløper etter et stevne på Frogner stadion i februar 1921, der han i en tvekamp med Clas Thunberg vant de to lengste distansene ved som den første i verden å gå under 8.30 på  meter med 8.27,7 som da var verdensrekord på distansen og oppnå historiens nest beste tid på  meter (17.32,8). Verdensrekorden på  meter tok han fra sin 5-år eldre klubbkollega i Horten Kristian Strøm som han ikke var i slekt med selv om tilfeldighetene ville det slik at de konkurrerte for samme klubb og hadde samme etternavn.

I 1922 ble han verdensmester på skøyter på Frogner, og satte igjen verdensrekord på  meter med 8.26,5. Året etter ble han i løpet av to påfølgende helger europamester på Hamar og nr. to i verdensmesterskapet i Stockholm. 

Han var en av favorittene før det første vinter-OL i Chamonix i 1924, men pådro seg en influensa etter å ha vært norsk flaggbærer under åpningsseremonien – barhodet og i skøytetrikot. Han stilte likevel til start, og ble nr. 5 på de tre lengste distansene og nr. 4 sammenlagt.

I VM i 1925 ble Strøm nr. 6 og i 1926 nr. 8. 

### Fotballspiller
Strøm spilte forward på Ørn Horten, og ble to ganger norgesmester med laget. Han var fast på  i flere år omkring 1920, og spilte i alt 16 landskamper for Norge.

For sine resultater på isen og på fotballbanen ble Strøm i 1921 tildelt Egebergs ærespris.

Han var æresmedlem i Holmen IF i Asker. Det ble reist en minnebauta i nærmiljøparken på Steinsnes i Horten 100 år og fire dager etter Strøms fødsel.

## Rekorder på skøyter
### Personlige rekorder

### Verdensrekorder
Liste over verdensrekordnoteringer gjort av Harald Strøm.

### Norgesrekorder
Liste over norgesrekordnoteringer gjort av Harald Strøm.

## Fotball-landskamper

## Referanser




## Litteratur
* 

## Eksterne lenker
* 
* "Han var den største i alt!" – Av Hans-Chr. Oset på borreminne.hive.no
* 
;Skøyter
* 
;Fotball
*  Harald Strøm på Eu-football.info
Bismarckarkipelet

**Bismarckarkipelet** er en gruppe øyer utenfor nordøstkysten av Ny-Guinea i det sørvestlige Stillehavet. Øygruppen tilhører Papua Ny-Guinea.

Øygruppen som da ble tysk koloni, fikk i 1885 sitt navn etter den tyske kansler Otto von Bismarck.

## Referanser
Goranere

**Goranere** (*goranci*, *gorançe* eller *goranska*; kyrillisk skrift: Горанци) 
er en slavisk etnisk folkegruppe bosatt i Gora-regionen sør for Prizren i Kosovo, i Šar Planina-regionen i den nordvestlige delen av Nord-Makedonia og i det nordøstlige Albania. 

Goranerne var østortodokse slavere som senere konverterte til islam sent på 1700-tallet og frem til tidlig 1800-tallet. De snakker en lokal variant av torlakian-dialekten, som kalles *goranski* eller bare *gorani*. Goranerne omtaler selv språket sitt som *našinski*, som kan oversettes til «vårt språk». Mange forstår i tillegg albansk. I en folketelling i 1991 ble det registrert  goranere i Gora-regionen. Tallet steg til over  ved starten av Kosovo-konflikten i 1999. Goranerne ble et mål for Kosovos frigjøringshær etter at den jugoslaviske folkehæren trakk seg ut og KFOR ankom. Som følge av dette ble det estimert at goraner-befolkningen i området i ettertid utgjorde cirka . 

## Politikk
Ønsket fra noen albanere om et Stor-Albania, har svekket forholdet mellom de to folkene. På 1980-tallet begynte goranerne å bli mer nasjonalistisk bevisste. og de gikk offisielt vekk fra navnet «*muslimer av nasjonen*», som var påtvunget av det kommunistiske Jugoslavia. De endret sine navn til å bli mer slaviske, for eksempel fra Ahmeti til Ahmetović, da de mente navnene ble påtvunget under Kosovos albanske kommuniststyre på 1970- og 1980-tallene.

Goranerne er en liten og relativt isolert folkegruppe, men bosatt på et strategisk viktig område, og har ofte vært gjenstand for forsøk på tilegning av sine naboer. Slobodan Milošević omtalte dem bevisst som serbere med islamsk religion og som «den eneste garantist for den sørlige serbiske flanke». På bakgrunn av sine likheter har de også blitt tilegnet av bosnjaker. I Kosovo er det tette bånd mellom de to minoritetene.

## Eksterne lenker
* Project Rastko – Gora, Elektronisk bibliotek med kulturen og tradisjonene til Gora og Gorani
* Naša Gora
Pomakere

**Pomakere** (bulgarsk: *помаци pomaci*) også kjent som *ahryani* lokalt, er muslimske bulgarere. Det er vanskelig å si hvor de stammer fra, men det er hovedsakelig trodd at de nedstammer fra slavere fra Bulgaria området som konverterte da området var regjert av Det osmanske riket. De bor hovedsakelig i Bulgaria, men det eksisterer også bosetninger i Hellas, Tyrkia og Nord-Makedonia Pomaker blir også i enkelte tilfeller brukt til å beskrive makedonske muslimer eller torbesjere. Man kan også sammenligne de med goranere.

På verdensbasis estimerer man at det eksisterer omtrent 500&nbsp;000 pomaker. 150&nbsp;000 til 200&nbsp;000 av disse bor i Bulgaria.

## Etymologi
Man tror navnet stammer fra det bulgarske ordet *pomagach/помагач* som betyr hjelper, som henviser til deres rolle under Det osmanske riket som hjelpere i den osmanske hæren. Man tror også det kan stamme fra ordet *pomohamedancheni/помохамеданчени*, som betyr «islamisert».

## Konvertering
Man tror at pomakere konverterte i to perioder. Den første da Det osmanske riket erobret Bulgaria på 1300-tallet, da konverterte mange bønder og landeiere konverterte for å beholde jorden sin. Den andre viktige perioden var da bosetningene omkring Rodopifjellene konverterte til islam. Gjennom hele perioden har pomakere beholdt sitt språk, slaviske tradisjoner og nasjonale karakter.

## Andre bosetninger
Det finnes enkelte bosetninger med pomaker i Hellas. De er en minoritet som snakker tilnærmet slavisk og er i nær slekt med bulgarere. De er ikke akseptert som ett eget folkeslag, men blir sett på som en del av det muslimske miljøet. Under første verdenskrig var Bulgaria med sentralmaktene, mens Hellas var med i Trippelententen. Etter krigens slutt ble Bulgaria tvunget til å avgi deler av vestlige Trakia til Hellas. Pomakere som bor i dette området har status som muslimske minoriteter. Man estimerer at det er ca. 30&nbsp;000 pomaker i dette området.

Den største bosetningen (også inkludert Bulgaria) finnes i Tyrkia, der man anslår at det bor ca. 300&nbsp;000 pomaker. De bor stort sett i det østlige Trakia og i Anatolia. Det kom store bølger av pomakere til disse områdene fra Rodopi-fjellene i 1912, 1950 til 1951 og i 1989. De har stort sett beholdt sitt språk, sin kultur og sine tradisjoner.

## Referanser


## Eksterne lenker
* Pomak Leaks
Oidipus

**Oidipus** (gresk: Οἰδίπους Oidĭpous, «med hoven fot») (fornorsket *Ødipus*) var i gresk mytologi konge i Theben. Han er særlig kjent gjennom skuespillet *[[Kong Oidipus]]* av Sofokles, og for å ha gitt navn til ødipuskomplekset.

Oidipus var sønn av Laios og Iokaste, og ble konge i Theben etter å ha drept Laios (uten å vite at det var hans egen far), løst Sfinxens gåte og giftet seg, også uvitende, med sin mor og fått barn med henne. Varianter av legenden om Oidipus nevnes i fragmenter av flere forfattere fra antikkens Hellas, blant andre Homer, Hesiod og Pindar. Det meste vi vet om Oidipus skriver seg fra tre skuespill av Sofokles: *[[Kong Oidipus]]*, *[[Oidipus i Kolonos]]* og *[[Antigone (skuespill)|Antigone]]*.

Ifølge myten fikk han fire barn med Iokaste, sønnene Eteokles og Polyneikes og døtrene Antigone og Ismene.

## Ødipuskomplekset
Skuespillet «Kong Oidipus» har gitt opphav til et av verdens mest kjente psykologiske komplekser gjennom tidene, ødipuskomplekset, som ble definert av den berømte østerrikske nevrologen og psykiateren Sigmund Freud i 1931. Den mest kjente formen, som både finnes i bl.a. *[[Kong Oidipus]]* av Sofokles og *[[Hamlet]]* av Shakespeare, er sønnens forelskelse i sin mor. Men kompleksbegrepet blir også brukt på kjærlighet mellom bror og søster, og finnes i blant annet krimromanen av Bernhard Borge «De dødes tjern».

Ødipuskomplekset har også et søsterkompleks, Elektrakomplekset, etter bl.a. Sofokles' skuespill «Elektra» der Elektra er forelsket i sin far Agamemnon.

## Referanser


## Litteratur
*Sofokles, *Antigone* (tragedie 442 f.Kr.)
*Sofokles, *Kong Oidipus* (tragedie, 427 f.Kr.)
*Sofokles, *Oidipus i Kolonos* (tragedie, 406 f.Kr.)
Henning Olsen

**Henning August Olsen** (1890–1975) var en norsk skøyteløper og idrettsleder. Han var sønn av svenske innvandrere, og bror av Oskar Olsen.

Han ble norgesmester på skøyter i 1911 og nr. 2 i 1912. I verdensmesterskapet på Øen stadion, Trondhjem i 1911 ble han nr. 3. Under VM på Frogner stadion i 1912 lå han på 4.-plass etter første dag, men deltok ikke andre dag. I Helsingfors året etter ble han nr. 5. Olsen representerte Kristiania Skøiteklub.

Henning Olsen var president i Norges Skøyteforbund 1938–40.

## Personlige rekorder
* 500 m – 44,9
*  m – 1.34,6
*  m – 2.25,0
*  m – 8.53,9
*  m – 18.30,3

## Referanser




## Eksterne lenker
* 
*
Tom Clancy’s Rainbow Six

***Tom Clancy's Rainbow Six*** er et førstepersonsskytespill utviklet av Red Storm Entertainment, utgitt til PC i 1998, og senere omprogrammert til Mac OS, PlayStation, Dreamcast og Nintendo 64. Rainbow Six er basert på boken med samme navn av Tom Clancy, og akkurat som i boken handler det om en hemmelig internasjonal kontraterror organisasjon som tar seg av terroraksjoner over hele verden. Spilleren skal først organisere en plan for å utføre oppdraget, og kan deretter spille alle i laget under oppdraget, i førsteperson.

## Oppfølgere
Rainbow Six ble en stor suksess, og utvidelsen *[[Tom Clancy's Rainbow Six: Eagle Watch|Eagle Watch]]* kom i 1999. Senere har det dessuten kommet mange oppfølgere:

* *[[Tom Clancy's Rainbow Six: Rogue Spear|Rainbow Six: Rogue Spear]]* — (1999) 
* *[[Tom Clancy's Rainbow Six 3: Raven Shield|Rainbow Six 3: Raven Shield]]* — (2003) 
* *[[Tom Clancy's Rainbow Six: Lockdown|Rainbow Six: Lockdown]]* — (2005) 
* *[[Tom Clancy's Rainbow Six: Vegas|Rainbow Six: Vegas]]* — (2006) 
* *[[Tom Clancy's Rainbow Six: Critical Hour|Rainbow Six: Critical Hour]]* –  2006.
* *[[Tom Clancy's Rainbow Six Siege|Rainbow Six: Siege]]* - 2015

Rainbow Six utløste også andre serier av spill basert på Clancy sine bøker, nemlig *[[Ghost Recon]]*, som bytter ut antiterroristene med militære enheter, og *[[Splinter Cell]]*, et spionasjespill.

## Handling
Spillet ble satt mellom 1996 og 2000. Rainbow Six er en nylig opprettet multi-nasjonal enhet for å bekjempe terrorisme, sammensatt av elitesoldater fra forskjellige NATO-land, USA, Brasil, Spania, Østerrike, Sverige, Australia, Russland og Israel, grunnlagt for å adressere det voksende problemet med internasjonal terrorisme. Organisasjonens leder heter John Clark, og team-leder er Ding Chavez.

Kort tid etter grunnleggelsen må Rainbow Six reagere på en rekke tilsynelatende ikke-relaterte terror-angrep fra Phoenix Group, en radikal organisasjon som slåss mot global oppvarming. I løpet av deres etterforskning blir Rainbow Six veiledet av John Brightling, styreleder for det mektige bioteknologi-selskapet Horizon Inc. Men det Rainbow Six ikke vet er at Brightling og hans organisasjon utvikler en svært smittsom ny stamme fra Ebola-viruset kalt "Brahma" som de planlegger å bruke for å utrydde det aller meste av menneskeheten. De skal bare spare bare noen veldig utvalgte få mennesker som deretter kan gjenoppbygge jordkloden til en vitenskapelig og miljø-vennlig utopi.

## Referanser


## Eksterne lenker
*
Oluf Steen

**Oluf Martin Christian Steen** (født 23. september 1882, død 15. januar 1944) var en norsk skøyteløper. Han representerte Trondhjems Skøiteklub, og var en av landets beste løpere mellom 1900 og 1910.

Steen ble utropt som vinner av norgesmesterskapet på hjemmebane i 1904, etter at Peter Sinnerud ble diskvalifisert. Han var også blant de tre beste i fire andre norgesmesterskap mellom 1902 og 1907.

Under VM på Gamle Frogner stadion i Kristiania i 1904 lå han på 3.-plass etter første dag, men deltok ikke andre dag. Det samme gjentok seg under VM på hjemmebane i 1907. I Kristiania i 1909 ble han nummer 2 – etter Oscar Mathisen.

## Personlige rekorder
* 500 m – 46,0
* 1 000 m – 1.55,2
* 1 500 m – 2.30,6
* 5 000 m – 8.58,8
* 10 000 m – 18.47,4
## Familie
Han var sønn av farger Oluf Martin Steen og Kristiane Sandstad.
## Referanser




## Eksterne lenker
* 
*
Rainbow Six

***Rainbow Six*** er en roman skapt av den amerikanske forfatteren Tom Clancy. En serie videospill er basert på boken, og en film skal også være under produksjon.

## Romanen
Romanen *Rainbow Six* ble utgitt i 1998. Den handler om John Clark fra Jack Ryan-bøkene, som får i oppdrag å lede en internasjonal antiterrorgruppe ved navn Rainbow.

## Videospill
Samtidig med boken ble videospillet *[[Tom Clancy's Rainbow Six]]*, utviklet av Red Storm Entertainment, utgitt. Spillet er basert på boken, og utviklet seg til en serie spill til mange konsoller.

****[[Tom Clancy's Rainbow Six|Rainbow Six]]*** – (PC 1998; (N64, PlayStation 1999; Dreamcast 2000; Game Boy Color 2000)
***Rainbow Six: Eagle Watch* – (PC 1999) utvidelsespakke
****[[Tom Clancy's Rainbow Six: Rogue Spear|Rainbow Six: Rogue Spear]]*** – (PC 1999; Dreamcast 2000; PlayStation 2001; Game Boy Advance 2002)
***Rainbow Six: Rogue Spear: Urban Operations* – (PC 2000) utvidelsespakke
***Rainbow Six: Rogue Spear: Black Thorn* – (PC 2001) utvidelsespakke
**Rainbow Six: Covert Operations Essentials* – (PC 2000) alenestående utvidelsespakke
****[[Tom Clancy's Rainbow Six 3: Raven Shield|Rainbow Six 3: Raven Shield]]*** – (PC, Xbox 2003; PlayStation 2, GameCube 2004)
***Rainbow Six 3: Athena Sword* – (PC 2004) utvidelsespakke
***Rainbow Six 3: Iron Wrath* – (PC 2005) nedlastbar utvidelsespakke
***Rainbow Six 3: Black Arrow* – (Xbox 2004)
****[[Tom Clancy's Rainbow Six: Lockdown|Rainbow Six: Lockdown]]*** – (PS2, Xbox, GameCube 2005; PC 2006)
****[[Tom Clancy's Rainbow Six: Critical Hour|Rainbow Six: Critical Hour]]*** – (Xbox, PlayStation 2 2006)
****[[Tom Clancy's Rainbow Six: Vegas|Rainbow Six: Vegas]]*** – (Xbox 360, PC desember 2006; PSP april 2007; PlayStation 3 ukjent)
***Tom Clancy's Rainbow Six: Vegas 2. Kom i mars 2008 til PlayStation 3, Xbox 360 og PC.
***Tom Clancy's Rainbow Six: Vegas 2 (Limited Edition). Kom i mars 2008 til PlayStation 3 og Xbox 360.
****[[Tom Clancy's Rainbow Six Siege|Rainbow Six: Siege]]*** – (PS4, Xbox One, PC desember 2015)

## Film
En film basert på boken skal være under produksjon, og utgivelsesdatoen er satt til 2010.

## Eksterne lenker
* Den offisielle hjemmesiden til ''Rainbow Six''-spillene
Soft Machine

**Soft Machine** er en engelsk progressiv rockegruppe, dannet i 1966.

Soft Machine ble stiftet av Robert Wyatt (trommer og vokal) , Daevid Allen (gitar), Kevin Ayers (bass og vokal) og Mike Ratledge (keyboard).

Se også Progressiv rock, Canterbury scene.

## Diskografi
**The Soft Machine* (ABC/Probe, 1968)
**Volume Two* (ABC/Probe, 1969)
**Third* (Columbia, 1970)
**Fourth* (Columbia, 1971)
**Rock Generation Vol. 7* (one side only, 1967 demo recordings) (BYG, 1972)
**Rock Generation Vol. 8* (one side only, 1967 demo recordings) (BYG, 1972)
**Five* (Columbia, 1972)
**Six* (Columbia, 1973)
**Seven* (Columbia, 1973)
**Bundles* (Harvest, 1975) 
**Softs* (Harvest, 1976)
**At the Beginning* (1967 demo recordings previously on *Rock Generation* records; also issued as *Jet-Propelled Photographs*) (Charly, 1976)
**Triple Echo* (3 record compilation, 1967-1976) (Harvest, 1977)
**Alive & Well: Recorded in Paris* (Harvest, 1978)
**Land of Cockayne* (EMI, 1981)
**Live at the Proms 1970* (Reckless, 1988)
**The Peel Sessions* (recorded 1969-1971) (Strange Fruit, 1991)
**BBC Radio 1 Live in Concert 1971* (Windsong, 1993)
**BBC Radio 1 Live In Concert 1972* (Windsong, 1994)
**Live at the Paradiso 1969* (Voiceprint, 1995)
**Live In France* (recorded 1972; also issued as *Live in Paris*) (One Way, 1995)
**Spaced* (recorded 1969) (Cuneiform, 1996)
**Virtually* (recorded 1971) (Cuneiform, 1998)
**Noisette* (recorded 1970) (Cuneiform, 2000)
**Backwards* (recorded 1968-1970) (Cuneiform, 2002)
**Facelift* (recorded 1970) (Voiceprint, 2002)
**BBC Radio 1967-1971* (Hux, 2003)
**BBC Radio 1971-1974* (Hux, 2003)
**Somewhere In Soho* (recorded 1970) (Voiceprint, 2004)
**Breda Reactor* (recorded 1970) (Voiceprint, 2005)
**Out-Bloody-Rageous* (compilation, 1967-1973) (Sony, 2005)

## Eksterne lenker
* 
* 
*  Collapso – Canterbury Music Family Tree
*  hulloder.nl
*  The Soft Machine – A Chronology
*  The Prog Archives &ndash; Prosjektside om progrock
Tarannon Falastur

**Tarannon Falastur** var en mann fra J.R.R. Tolkiens fiktive verden Midgard. Han var den 12. kongen av landet Gondor. Tarannon Falastur overtok tittelen som konge av Gondor etter sin far, Kong Siriondil, i år 830 i det tredje tidevervet. Utvidelsen av Gondor begynte under hans styre siden han var den som startet anleggelsen av Gondors marine. Derfor ble han også kalt den første *Sjøkongen*.

Hans styre ble plaget av at han hadde intriger med din dronning, Berúthiel, som spionerte på alt og alle innenfor landets grenser. En gang hun gikk for langt sendte kong Tarannon henne i eksil. Som et resultat av dette døde han barnløs, i 913 T.T., og det var hans nevø, Eärnil I som overtok styringen av Gondor og tittelen som konge etter han.
Strictly Come Dancing

***Strictly Come Dancing*** er en britisk danseprogram og talentkonkurranse som har gått på BBC1 siden 2004. I denne programserien konkurrerer dansende par, hvert bestående av en kjendis og en profesjonell danser, mot hverandre. De blir vurdert av et dommerpanel, mens TV-seerne kan ringe inn og stemme på sine favorittpar. Det paret med færrest stemmer går ut og får dermed ikke delta i den videre konkurransen. Programmets hovedfokus ligger på selskapsdans.

Serien er blitt eksportert til flere land, blant annet USA som *[[Dancing with the Stars]]* og Norge som *[[Skal vi danse (TV-program)|Skal vi danse]]*.

## Referanser


## Eksterne lenker
*
Eärnil I

**Eärnil I** var en mann fra J.R.R. Tolkiens fiktive verden Midgard. Han var den 13. kongen av landet Gondor, og den andre *Sjøkongen*.

I året 913 i det tredje tidevervet etterfulgte han sin berømte onkel, Kong Tarannon Falastur, som konge av Gondor, siden hans onkel dessverre døde barnløs p.g.a. sitt dårlige forhold til sin onde kone, Dronnind Berúthiel. Eärnil var sønn av Tarannons bror, Tarciryan.

Han fortsatte med å utvide den Gondorske marinen (dette var grunnen til at han ble kalt den andre *Sjøkongen*), som hans onkel hadde påbegynt, og i året 933 T.T. hadde han tatt byen Umbar.

Eärnil I forsvant dessverre på havet nær ved byen Umbar i året 936, og ble etterfulgt som Gondors konge av sin sønn, Ciryandil.
Fylkesvei 216

**Fylkesvei 216** går mellom Lillehammer kirke og Moelv i Ringsaker. Veiens lengde er 38,5&nbsp;km, hvorav 30&nbsp;km i det tidligere Hedmark og 8,5&nbsp;km i det tidligere Oppland.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Ostoher

**Ostoher** var en mann fra J.R.R. Tolkiens fiktive verden Midgard. Han var sønn og etterfølger av Kong Anardil av Gondor, og ble den 7. kongen av etter at hans far døde i året 411 i det tredje tidevervet.

Han gjorde byen Minas Anor (senere Minas Tirith) til sin sommer residens, og under hans styre startet også Austringenes angrep på Gondor. Ostoher sendte sin sønn, Tarostar (senere kjent som Kong Rómendacil I), for å møte denne trusselen, og Tarostar tvang Austringene til å overgi seg.

Ostoher døde i år 492 T.T., og ble etterfulgt som konge av Gondor av sin sønn Tarostar, som da hadde tatt navnet Rómendacil I.
Dancing with the Stars

***Dancing with the Stars*** er en amerikansk talentkonkurranse og danseprogram som har gått på ABC siden 2005. Programmet er basert på det britiske danseprogrammet *[[Strictly Come Dancing]]*. I serien danser et antall kjendiser med profesjonelle selskapsdansere for å imponere et dommerpanel og TV-seerne som stemmer frem de parene som går videre til neste runde.

## Referanser


## Eksterne lenker
* 
*
Adolf Norseng

**Adolf D. Norseng** (født 12. mars 1867 i Hamar, død 27. oktober 1931) var en norsk skøyteløper. Han representerte Hamar Idrettsforening, og var en av skøytesportens pionerer før forrige århundreskifte.

Under det andre uoffisielle VM som Amsterdamsche Sportclub arrangerte i 1890 vant Norseng både 1/2 engelsk mil, 1 mile, 2 miles og 5 miles, og ble nr. 2 på den andre halvmila.

Under det uoffisielle europamesterskapet i Hamburg i 1891 vant han 1 mile, ble nr. 2 på 1/3 mile og nr. 3 på 3 miles – og fikk dermed beste plassiffer.

## Personlige rekorder
* 500 m – 51,0
* 3 000 m – 5.53,0
* 5 000 m – 9.19,0

## Referanser


## Eksterne lenker
*
Anardil

I J.R.R. Tolkiens fiktive verden Midgard var **Anardil** den 6. kongen av landet Gondor.

Han overtok tronen og tittelen som konge etter sin fars, Eärendils, død i året 324 i det tredje tidevervet. Det var ingen spesielle hendelser i hans styretid som er husket for ettertiden.
Anardil døde i året 411 T.T. og ble etterfulgt av sin sønn, Ostoher.

----
***Anardil*** var også fødselsnavnet til den mye tidligere kongen av Númenor, Tar-Aldarion.
Oscar F. Fredriksen

:*For langrennsløperen med nesten samme navn, se [[Oskar Fredriksen (langrennsløper)]]*

**Oscar Fredrik Fredriksen** (født 4. juli 1870, død 16. august 1920) var en norsk skøyteløper. 

Fredriksen var blant Norges og Europas fremste skøyteløpere i åra etter 1890, og oppnådde gode plasseringer i flere internasjonale mesterskap. Han var den første som ble notert med verdensrekord på distansene 5000 og 10 000 m, med 9.19,8 i Stockholm 2. mars 1890 og 20.21,4 i Amsterdam 14. januar 1893. Seinere satte han også verdensrekord på 500 m, med 47,8 på Gamle Frogner stadion i Kristiania i 1894. Fredriksen gikk for Idrettsklubben Tjalve og senere Kristiania Skøiteklub.

Fredriksen var 27. desember 1890 med på å stifte Idrettsklubben Tjalve, sammen med Gustav S. Thorp og Asbjørn Bjerke.

## Personlige rekorder

## Referanser
 

## Eksterne lenker
* 
*  Oskar Fredriksen på The-Sports.org (mesterskapsresultater)
* Se også  Evolution of Adelskalendern 8 January 1893 - 1 July 1899 (Top 10)
Hestvika

**Hestvika** er et tettsted i Hitra kommune i Trøndelag. Tettstedet har  innbyggere per 1. januar . I dagligtale inngår både *Sætra*, *Børøsund* og *Nordvika* i begrepet *Hestvika*.

Tettstedet hadde tidligere en sentral rolle innen kvitfiskeriene, men har i dag en større rolle innenfor oppdrettsnæringa med videreforedling av oppdrettslaks på anlegget til Lerøy Midt AS. *Hestvika* er utgangspunkt for los, og har en av Hitras største entrepenørvirksomheter, foruten dypvannskai.

Det foreligger planer om storstilt utbygging av et havneområde som også inkluderer den nærliggende *Børøya*, som kan ta imot de største fraktefartøy.

På Strand ligger Strand oppvekstsenter med 1-7 skole og barnehage.

## Referanser


## Litteratur
*Sverre Utseth: *Hitraboka, gårds- og slektshistorie Sandstad sokn*, Orkanger 1989
Fylkesvei 170

**Fylkesvei 170** (**Fv170**) går mellom Ramstad i Lillestrøm og Tangen i Aurskog-Høland.

Veien ble bygget som en statlig kompensasjon for den nedlagte Urskog–Hølandsbanen, og sto ferdig i 1970. På folkemunne blir veien fortsatt kalt **Kompveien**. Mellom Mork i Lillestrøm og Holen i Aurskog-Høland følger veien den gamle jernbanetraséen. Også mellom Aurskog og Moseby følger den stort sett jernbanelinja.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

## Referanser


## Eksterne lenker
* Vegvesenets vegkart 
*
Einar Halvorsen (skøyteløper)

**Einar Halvorsen** (født 7. mars 1872 i Hamar, død 23. april 1964) var en norsk skøyteløper.

Halvorsen gikk for Hamar Idrætsforening, og tilhørte det sterke skøytemiljøet på Hamar på slutten av 1800-tallet. I europamesterskapet på Hamar i 1894 vant Halvorsen 500 og 1500 m og ble nr. 2 etter Jaap Eden på 5000 m, og ble totalt beste løper.

Han satte tre ganger verdensrekord på 500 m og to ganger på 5000 m. Halvorsen var den første som gikk under 2.30 på 1500 m, da han 24. februar 1894 oppnådde 2.29,6 på Hamar.

## Personlige rekorder

## Referanser


## Eksterne lenker
* 
* 
*
Robert Wyatt

**Robert Wyatt** (født **Robert Ellidge** 28. januar 1945 i Bristol) er en britisk musiker. Sin musikalske karriere grunnla han i Soft Machine.

## Diskografi
### Albums
#### Soft Machine
* *The Soft Machine* (ABC/Probe, 1968)
* *Volume Two* (ABC/Probe, 1969)
* *Third* (Columbia, 1970)
* *Fourth* (Columbia, 1971)
#### Solo
* *The End of an Ear* (1970)
#### [[Matching Mole]]
* *Matching Mole* (1972)
* *Matching Mole's Little Red Record* (1972)
* *Rock Bottom* (1974)
* *Ruth Is Stranger Than Richard* (1975)
* *Nothing Can Stop Us* (1981, Singles compilation; 1983 Australian edition includes "Shipbuilding")
* *The Animals Film* (1982, Soundtrack)
* *Old Rottenhat* (1985)
* *Dondestan* (1991)
* *A Short Break* (1996, EP)
* *Shleep* (1997)
* *Dondestan (Revisited)* (1998)
* *Solar Flares Burn for You* (2003)
* *Cuckooland* (2003)
* *Theatre Royal Drury Lane 8th September 1974* (2005)
* *Comicopera* (2007)

### EP-er
* *The Peel Sessions* (1974, "Alifib"/"Soup Song"/"Sea Song"/"I'm a Believer")
* *Work In Progress* (1984, "Biko"/"Amber and the Amberines"/"Yolanda"/"Te Recuerdo Amanda")
* *4 Tracks EP* (1984, "I'm a Believer"/"Yesterday Man"/"Team Spirit"/"Memories")
* *Airplay* (2002, "Fridge"/"When Access Was A Noun "/"Salt-Ivy"/"Signed Curtain")

### Singler
* «I'm a Believer»/"Memories" (1974)
* "Yesterday Man"/"I'm a Believer" (1974)
* "Yesterday Man"/"Sonia" (1977)
* "Arauco"/"Caimanera" (1980)
* "At Last I'm Free"/"Strange Fruit" (1980)
* "Stalin Wasn't Stallin'"/"Stalingrad" (1981)
* "Grass"/"Trade Union" (1981)
* "Shipbuilding"/"Memories of You"/"'Round Midnight" (1982)
* "The Age of Self"/"Raise Your Banners High" (1984)
* "Chairman Mao" (1987)
* "Free Will and Testament"/"The Sight of the Wind" (1997)
* "Heaps of Sheeps"/"A Sunday in Madrid" (1997)

## Referanser


## Eksterne lenker
* 
* 
* 
* Robert Wyatt – The Art and Music of Robert Wyatt (engelsk)
* HULLODER – Robert Wyatt discography (engelsk)
* Robert Wyatt solo discography *Wyatt's solo recordings*. (engelsk)
Fylkesvei 28

**Fylkesvei 28** (**Fv28**, **Kopparleden**) er en vei i Hedmark som går mellom Os og Sømådal i Engerdal.

Veien starter fra Fv26 i Sømådal, og går derfra i nordvestlig retning over det korte eidet til Buvika ved Femundens vestbredd. Den fortsetter videre i samme retning til Tufsingdalen i Os kommune, hvor den snur mot nord og følger dalføret til elva Tufsinga opp til bygda Tufsingdal. Her snur veien mot nordvest og passerer forbi innsjøen Siksjøen øverst i dalen. Vest for Siksjøen ligger Kvilvangen og veiens høyeste punkt (760&nbsp;moh), på vannskillet mellom elvene Tufsinga (som renner mot Femunden og Trysilelva og Nøra (som ligger i Glommas nedslagsfelt. Kvilvangen var i tidligere tider et kvilested for både folk og dyr under reiser med hest og okse til og fra Røros. Vest for Kvilvangen passerer veien Narsjøen og bygda Narbuvoll. Etter Narbuvoll går veien nordvestover gjennom Nøradalen, forbi bygda Narjordet midtveis i dalføret, til den møter Fv30 ved Myra, like øst for Os sentrum.

## Historikk
Tidligere var veien del av riksvei 26, som gikk mellom Os og riksgrensen ved Lutnes i Trysil. Samtidig var strekningen Tynset – Koppang skiltet riksvei 28. 

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Fuharankenshutain tai baragon

***Fuharankenshutain tai baragon*** er en japansk film fra 1965, regissert av Inoshiro Honda, og er en av mange filmer basert på Mary Shelleys historie om «Frankenstein».

## Handling
I løpet av andre verdenskrig i Nazi-Tyskland konfiskerer nazistene hjertet fra Frankensteins monster fra Dr. Riesendorf, og overfører hjertet til den keiserlige japanske marinen, som tar med hjertet til et forskningsanlegg i Hiroshima for videre eksperimentering. Men Hiroshima blir snart bombet med atomvåpen fra amerikanerne. 15 år senere løper en gutt gatelangs i Hiroshima, og fanger små dyr som han spiser. Denne oppførselen blir oppdaget av en amerikansk forsker Dr. James Bowen og hans assistenter, Dr. Sueko Togami og Ken'ichiro Kawaji. Ett år senere finner de gutten som gjemmer seg i en hule på en strand, forfulgt av rasende landsby-boere. 

Den tidligere keiser-flåtens offiser Kawai, som brakte hjertet til Hiroshima, jobber nå ved en fabrikk i Akita prefektur, når et plutselig jordskjelv ødelegger området. Redd for hans store styrke låser forskerne gutten i et bur. Kawai forteller at gutten kunne ha vokst fra hjertet av Frankensteins monster. Dr. Riesendorf anbefaler å kutte av en kroppsdel på gutten, i den tro at en ny kroppsdel kommer til å vokse tilbake. men Sueko og Bowen protesterer sterkt mot denne metoden. Men planene deres blir avbrutt av en TV-produksjon med kamera, som gjør Frankenstein rasende og han bryter seg løs. Bowen, Sueko og Kawaji forsøker å finne Frankenstein på egen hånd. 

## Rolleliste

## Se også
*Liste over Frankenstein-filmer

## Eksterne lenker
*
Georges de la Tour

**Georges de La Tour** (født 13. mars 1593 i Vic-sur-Seille ved Metz som teoretisk var i Det tysk-romerske rike, men de facto var styrt av Frankrike, død 30. januar 1652 i Lunéville) var en fransk maler i barokken.

## Liv og virke
### Bakgrunn
Georges de la Tour var sønn av en bakermester, og det annet av syv barn. Moren var Sybille de La Tour, født Molian, som kan ha vært av adelig byrd. Om hans ungsomstid og læretid er intet kjent. Det vites ikke hvordan han kom til malerkunsten. Det er hevdet at han gikk i lære hos Jacques Bellange i Nancy.

I 1618 ble han gift med Diane Le Nerf, datter av en finansforvalter for hertugen av Lorraine. En av deres sønner ble i 1670 elevert til adelsstanden.

### Maler
La Tour var virksom for hertugen av Lorraine og for den franske kongen Ludvig XIV, hvor han ble hoffmaler i 1646 (*peintre ordinaire du Roy*). Utformingen av La Tours bilder indikerer at han har foretatt reiser til Nederland og Italia og blitt inspirert av Rembrandts og Caravaggios betoning av *[[chiaroscuro]]*, det vil si kjellerlysmaleriet.

Hele La Tours produksjon omfatter i underkant av tyve malerier, og han ble ikke gjenoppdaget før på begynnelsen av 1900-tallet. Hans verker omfatter bibelmotiver og sjangerscener, og samtlige er fremstilt som nattbilder. Hans malerier kjennetegnes av komposisjoner med et fåtall store figurer, som regel plassert i bildets forgrunn med store lys- og skyggekontraster.

I maleriet «Josef med Jesusbarnet i tømmermannsverkstedet» ses et uvanlig motiv. Det hører til sjeldenhetene å se den hellige Josef og Jesusbarnet fremstilt i billedkunsten uten at jomfru Maria er nærværende. Dette suggererende nattbildet, som kjennetegnes av en mesterlig fargemestring og lysføring, er en blanding av religiøs historie og sjangerbilde. La Tour har for eksempel avstått fra å tilføre skikkelsene helgenglorier. I stedet gir han en verdslig skildring av arbeidet i verkstedet. Bildet får en allsidig kristen og ikonografisk betydning, med tanke på at Jesus kaller seg selv «Verdens lys» (Joh. 8:12).

Georges de La Tour og hans familie døde i en epidemi i 1652 i Lunéville.

## Verk (utvalg)
* «Den hellige Hieronymus botgjøring» (ca. 1630)
* «Positivhaleren» (1631&ndash;1635)
* «Falskspillerne» (ca. 1635)
* «Den mediterende Maria Magdalena» (ca. 1640)
* «Sankt Irene med den sårede Sankt Sebastian» (ca. 1649)
* «Sankt Josefs drøm» (ca. 1640)
* «Josef med Jesusbarnet i tømmermannsverkstedet» (1645)
* «Peters tårer» (1645)

## Referanser


## Eksterne lenker
* 
* Web Gallery of Art
* Biografi Olgas galleri
Fylkesvei 207

**Fylkesvei 207** (**Fv207**) gikk mellom Finstad og Sørskogbygda i Elverum. Veiens lengde var 11,3&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei. Sammen med  utgjør den Sørskogbygdvegen.

2019 ble veien del av fylkesvei 2096.

## Kommuner og knutepunkter
###### 

## Referanser


## Eksterne lenker
* Vegvesenets vegkart
The Evil of Frankenstein

***The Evil of Frankenstein*** er en britisk film fra 1964, regissert av Freddie Francis.

## Historien
Et barn er vitne til at en inntrenger stjeler liket av en av hennes nylig avdøde familie-medlemmer. Denne inntrengeren tar med seg liket til Frankensteins hemmelige laboratorium, samtidig som en lokal prest oppdager at liket har forsvunnet. Barnet identifiserer både personen som hadde stjålet liket, og arbeidsgiveren hans: Baron von Frankenstein. Tvunget til å flukte reiser «Baron Frankenstein» sammen med sin ivrige assistent «Hans» til sin families slott, nær byen Karlstaad. Her ser han frem til å fortsette sine eksperimenter i å skape liv. De planlegger å selge verdisaker fra det forlatte Frankenstein-slottet for å finansiere deres nye arbeid. Etter at de ankommer landsbyen, redder de en døvstum ung kvinne fra å bli trakassert av en gjeng kjeltringer. Men når de ankommer slottet, oppdager de alle verdisakene allerede har blitt stjålet.

Når han besøker en lokal pub, legger Frankenstein merke til at den lokale ordføreren i byen har på seg en av hans egne verdisaker; en ring. Frankenstein forårsaker en scene, men han blir umiddelbart gjenkjent av de lokale myndighetene og flykter igjen. Han gjemmer seg til slutt på utstillingen til en hypnotisør ved navn Zoltan. Men Zoltan får snart problemer med politiet, og blir arrestert. Frankenstein og assistenten Hans stikker av for å unngå videre problemer med politiet. Senere samme kveld bryter Frankenstein og Hans seg inn i ordførerens leilighet for å få tak i verdisakene deres, men politiet dukker opp enda en gang. Den døvstumme unge kvinnen de hadde møtt tidligere, fører dem til sitt gjemmested i en hule.

Frankenstein finner igjen sin originale skapelse frosset i is i hulen. Han og Hans lager et bål for å smelte isen og frigjøre skapningen. De tar den med til slottet, og gjenoppretter den til live. Men skapningens hjerne reagerer ikke. Frankenstein, desperat etter å gjenopprette aktiv bevissthet til sin skapelse, forsøker å gjenopplive skapningens sinn. Zoltan blir forvist fra Karlstaad for ikke å ha lisens til å opptre, og han begynner i stedet å gjøre oppdrag for Frankenstein. Skapningen svarer bare på Zoltas kommandoer, og han bruker den til å rane og ta hevn på byens myndigheter. Frankenstein kaster ut Zoltan, som deretter instruerer skapningen til å drepe Frankenstein. Men skapningen dreper Zoltan i stedet. Skapningen får deretter et raseri-anfall, og forårsaker ved et uhell en brann ved laboratoriet.

## Rolleliste

## Filmer i serien
**[[The Curse of Frankenstein]]* (1957)
**[[Frankensteins hevn]]* (1958)
**The Evil of Frankenstein* (1964)
**[[Udyret Frankenstein]]* (1967)
**[[Frankenstein Must Be Destroyed]]* (1969)
**[[Frankenstein (1970)|Frankenstein]]* (1970)
**[[Frankenstein og Helvetesmonsteret]]* (1973)

## Se også
*Liste over Frankenstein-filmer

## Eksterne lenker
*
Team Coop-Repsol

**Team Coop - Repsol** er norges lengstlevende kontinentallag og ble startet opp i Bergen i 2005 og har sitt utspring fra CK Bjørgvin**.** Laget består av et UCI Women´s Continental Team og et UCI Men´s Continental Team.

Etter sin oppstart i Bergen, fikk laget nye eiere og flyttet basen til Sandnes før 2009-sesongen. Sommeren 2011 overtok Øster Hus som tittelsponsor, og laget skiftet navn fra Sparebanken Vest-Ridley til Team Øster Hus-Ridley. I 2015 skiftet laget på nytt navn, etter at Coop kom inn som sponsor og har siden vært en tittelsponsor i laget. Foran 2023-sesongen kom Repsol inn som ny tittelsponsor, og lagets navn har deretter vært Team Coop - Repsol.

November 2023 kom nyheten om at Team Coop - Repsol nå også skulle ha et kvinnelag. Tidligere har det vært et samarbeid med Team Coop - Hitec Products og de har delt ene hovedsponsoren, Coop. Men fra 2024 vil lagene bli helt likestilt med samme ressurser, sykle på samme utstyr, samt ha samme administrasjon som står bak lagene. Begge lagene skal gå under navnet Team Coop - Repsol. 

## Ryttere
### 2025

#### Seire

### 2024

#### Seire

### 2023

### 2022

### 2018

### 2017

### 2016

### 2015

	
 
 
	
	


Waver - Memorial Philippe Van Coningsloo, 7 juni 2015, vertrek (B087).JPG|Håkon Frengstad Berger
Waver - Memorial Philippe Van Coningsloo, 7 juni 2015, vertrek (B091).JPG|Håvard Blikra
Waver - Memorial Philippe Van Coningsloo, 7 juni 2015, vertrek (B084).JPG|Magnus Børresen
Waver - Memorial Philippe Van Coningsloo, 7 juni 2015, vertrek (B086).JPG|Fredrik Strand Galta
Huldenberg - Druivenkoers Overijse, 27 augustus 2014, vertrek (B136).JPG|Krister Hagen
Waver - Memorial Philippe Van Coningsloo, 7 juni 2015, vertrek (B092).JPG|Markus Hoelgaard
Huldenberg - Druivenkoers Overijse, 27 augustus 2014, vertrek (B138).JPG|Tormod Hausken Jacobsen
Waver - Memorial Philippe Van Coningsloo, 7 juni 2015, vertrek (B085).JPG|August Jensen
Huldenberg - Druivenkoers Overijse, 27 augustus 2014, vertrek (B133).JPG|Oscar Landa


## Referanser


## Eksterne lenker
*